**Jegyzőkönyv**

kuratóriumi ülésről, amely készült **a Leövey Gimnáziumért Alapítvány** (1096 Budapest, Vendel u. 1**.) 2023. június 30. napján megtartott nyilvános kuratóriumi ülésén.** Jelen vannak: Dr. Némethné Nagy Viktória, a Kuratórium Elnöke, Horváth Ibolya, a Kuratórium Tagja, Soltész Viktória Anna, a Kuratórium Tagja, valamint meghívottként megjelent Gerse Anna Ilona, a Leövey Klára Gimnázium tantestületének tagja.

A Kuratórium elnöke közli, hogy az ülésről jegyzőkönyv készül. A Kuratórium Elnöke javasolja a Kuratóriumnak, hogy jegyzőkönyvvezetőnek Horváth Ibolya kuratóriumi tagot válassza meg.

**56/2023. (VI.30.) sz. kuratóriumi határozat:** A Kuratórium egyhangúlag - tartózkodás, ellenszavazat nélkül - megválasztotta jegyzőkönyvvezetőnek Horváth Ibolya kuratóriumi tagot.

Az elnök ismerteti a tervezett napirendet, és kéri annak elfogadását.

1. napirendi pont: A kuratórium elnökének beszámolója az Alapítvány tevékenységéről, az Alapítvány költségvetéséről

2. napirendi pont: Változás a kuratóriumi tagságban

**57/2023. (VI.30.) sz. kuratóriumi határozat:** A Kuratórium egyhangúlag - tartózkodás, ellenszavazat nélkül – elfogadta a napirendi pontokat a Kuratórium Elnöke által ismertetettel egyezően.

1. A kuratórium elnöke kötetlen formában beszámol az Alapítvány tevékenységéről. Az éves beszámolóval kapcsolatban elmondja, hogy a 2022. évre vonatkozó beszámoló a jogszabályi előírásoknak megfelelő formában a bírósághoz benyújtásra került.

**58/2023. (VI.30.) sz. kuratóriumi határozat:** A Kuratórium egyhangúlag - tartózkodás, ellenszavazat nélkül – elfogadta a kuratórium elnökének beszámolóját.

2. Soltész Viktória kuratóriumi tag bejelenti, hogy a mai nappal kuratóriumi tagságáról lemond, tekintettel arra, hogy közalkalmazotti jogviszonya a gimnáziumban megszűnik.

**59/2023. (VI.30.) sz. kuratóriumi határozat:**

A Kuratórium egyhangúlag - tartózkodás, ellenszavazat nélkül – elfogadta a kuratóriumi tag lemondását. Helyette a jelenlegi kuratórium által kijelölésre javasolt kuratóriumi tag: Gerse Anna Ilona, a Leövey Klára Gimnázium tanára.

A kuratórium elnöke felhívja a megjelentek figyelmét arra, hogy jogutód nélkül megszűnt az alapító, így a kuratórium saját tagjaival és vezetőjével kapcsolatos alapítói jogokat a hatályos Ptk. rendelkezése szerint nem gyakorolhat, e tárgyban az alapítói jogokat a nyilvántartó bíróság gyakorolja.

Jelenlévőknek egyéb javaslata, hozzászólása nincs. A Kuratórium Elnöke a fenti határozatokat bevezeti a Határozatok könyvébe, továbbá intézkedik a közzétételükről. Mindegyik kurátor ellátja kézjegyével a jegyzőkönyvet.

Horváth Ibolya dr. Némethné Nagy Viktória Soltész Viktória

jegyzőkönyvvezető kuratórium elnöke leköszönő kuratóriumi tag